[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.6.2007

COM(2007) 370 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

για τη διαχείριση των δικαιωμάτων φύτευσης δυνάμει του κεφαλαίου I του τίτλου II του κανονισμού (ΕΚ) αριθ. 1493/1999 του Συμβουλίου

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

για τη διαχείριση των δικαιωμάτων φύτευσης δυνάμει του κεφαλαίου I του τίτλου II του κανονισμού (ΕΚ) αριθ. 1493/1999 του Συμβουλίου

1. Εισαγωγη

Ο κανονισμός (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς (ΚΟΑ)[1], ορίζει στο άρθρο 7 παράγραφος 3 ότι «Μέχρι τις 31 Δεκεμβρίου 2003, και στη συνέχεια ανά τριετία, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για την εφαρμογή του παρόντος κεφαλαίου [δηλαδή του κεφαλαίου σχετικά με τη “Φύτευση αμπέλων”], συνοδευόμενη ενδεχομένως από προτάσεις για την παραχώρηση και άλλων νεοσύστατων δικαιωμάτων φύτευσης». Σύμφωνα με την υποχρέωση αυτή, υποβλήθηκε έκθεση στο Ευρωπαϊκό Κοινοβούλιο και το Συμβούλιο στις αρχές του 2004[2].

Η παρούσα έκθεση αποτελεί ενημερωμένη εκδοχή της έκθεσης του 2004. Ως τέτοια,

- και για τις ανάγκες παρατήρησης και αξιολόγησης των τάσεων, προβαίνει σε απολογισμό ολόκληρης της περιόδου από την ημερομηνία εφαρμογής της τρέχουσας ΚΟΑ, ήτοι την 1η Αυγούστου 2000·

- δεν επαναλαμβάνει τις πληροφορίες σχετικά με την ανασκόπηση και το περιεχόμενο της κοινοτικής νομοθεσίας. Όπου ενδείκνυται, η διάρθρωση της παρούσας έκθεσης ακολουθεί εκείνη της έκθεσης του 2004·

- το πεδίο διευρύνθηκε ώστε να συμπεριληφθούν τα 10 νέα κράτη μέλη που προσχώρησαν στην Ένωση την 1η Μαΐου 2004 (ΕΕ 10), όχι όμως και εκείνα που προσχώρησαν την 1η Ιανουαρίου 2007. Εντούτοις, για λόγους καλύτερης παρουσίασης, και δεδομένου ότι τα στοιχεία για τα νέα κράτη μέλη είναι διαθέσιμα για βραχύτερη περίοδο, τα διαγράμματα του παρόντος εγγράφου παρουσιάζουν μόνο τα στοιχεία για τα κράτη τα οποία ήταν ήδη μέλη της Κοινότητας πριν από το 2004 (ΕΕ 15).

Η πειθαρχία των κρατών μελών ως προς την ανακοίνωση στοιχείων βελτιώθηκε σημαντικά κατά τα τελευταία έτη. Επιπλέον, ως αποτέλεσμα των ελέγχων (αποστολές εκκαθάρισης των λογαριασμών) που διενεργήθηκαν από τις υπηρεσίες της Επιτροπής, τα στοιχεία που ανακοινώθηκαν στο πλαίσιο του κανονισμού (ΕΚ) αριθ. 1227/2000 της Επιτροπής[3] παρουσιάζουν μεγαλύτερη συνέπεια με τις βάσεις δεδομένων (αμπελουργικό μητρώο) που τηρούν τα κράτη μέλη.

Ωστόσο, παρά τη βελτίωση όσον αφορά τη διάθεση στοιχείων, σε ορισμένες περιπτώσεις αυτά εξακολουθούν να μην ανακοινώνονται. Για να καταστεί δυνατή η διαμόρφωση της καλύτερης δυνατής εικόνας παρά την απουσία των εν λόγω στοιχείων, σε ορισμένους πίνακες και διαγράμματα χρησιμοποιήθηκαν τα αριθμητικά στοιχεία της προηγούμενης ή, αν χρειαστεί, της επόμενης αμπελουργικής περιόδου, ώστε να δοθεί μια κατά προσέγγιση εικόνα της κατάστασης και των τάσεων. Στις περιπτώσεις αυτές, τα αριθμητικά στοιχεία που αφορούν την προηγούμενη/επόμενη αμπελουργική περίοδο αναγράφονται με πλάγια γράμματα. Στον πίνακα χρησιμοποιούνται επίσης οι ακόλουθες συντομογραφίες: α.α. = άνευ αντικειμένου, μ.α. = μη ανακοινωθέν.

Η έκθεση φιλοδοξεί απλώς να παρουσιάσει στοιχεία και δεν περιλαμβάνει καμία σύσταση πολιτικής. Εντούτοις, παρέχει χρήσιμες πληροφορίες υποβάθρου στο πλαίσιο των συζητήσεων για τη μεταρρύθμιση της ΚΟΑ οίνου που δρομολογήθηκαν με την ανακοίνωση της Επιτροπής στις 22 Ιουνίου 2006[4] και βρίσκονται σε εξέλιξη.

2. Δικαιωματα νεας φυτευσης

2.1. Δικαιώματα νέας φύτευσης διοικητικού χαρακτήρα

Τα δικαιώματα νέας φύτευσης διοικητικού χαρακτήρα ορίζονται στο άρθρο 3 παράγραφος 1 του κανονισμού (ΕΚ) αριθ. 1493/1999. Κατά το διάστημα 2000-2006, χορηγήθηκαν τα ακόλουθα δικαιώματα νέας φύτευσης σύμφωνα με τη διάταξη αυτή:

Πίνακας 1. Παραχωρηθείσα έκταση για πρόσθετα δικαιώματα νέας φύτευσης

(εκτάρια) | Απαλλοτριώσεις | Αναδασμοί | Πειραματισμοί | Φυτώρια μοσχευμάτων | Οικογενειακή κατανάλωση | Σύνολο |

Τσεχική Δημοκρατία | 0,00 | 117,99 | 4,34 | 0,00 | 0,00 | 122,33 |

Γερμανία | 0,00 | 4,95 | 7,84 | 0,00 | 0,63 | 13,42 |

Ισπανία | 182,58 | 282,75 | 36,55 | 92,55 | 0,00 | 594,43 |

Γαλλία | 16,29 | 18,30 | 19,17 | 61,36 | 0,00 | 115,12 |

Ιταλία | 19,28 | 5,02 | 97,83 | 151,07 | 4 292,21 | 4 565,41 |

Πορτογαλία | 0,00 | 0,00 | 0,80 | 27,73 | 0,00 | 28,53 |

Σλοβακία | 0,00 | 0,00 | 0,00 | 617,00 | 0,00 | 617,00 |

Σύνολο | 218,15 | 429,02 | 166,54 | 949,70 | 4 292,84 | 6 056,25 |

Πηγή: Ανακοινώσεις των κρατών μελών σύμφωνα με τον πίνακα 2.1 του παραρτήματος του κανονισμού (ΕΚ) αριθ. 1227/2000. |

Δεν χορηγήθηκαν δικαιώματα φύτευσης διοικητικού χαρακτήρα κατά το προαναφερόμενο διάστημα στην Ελλάδα, την Κύπρο, το Λουξεμβούργο, την Ουγγαρία, τη Μάλτα, την Αυστρία και τη Σλοβενία.

2.2. Δικαιώματα νέας φύτευσης για την κάλυψη της ζήτησης οίνων v.q.p.r.d και επιτραπέζιων οίνων με γεωγραφική ένδειξη

Από την ποσόστωση των νεοσύστατων δικαιωμάτων φύτευσης που προβλέπονται στο άρθρο 6 παράγραφος 1 του κανονισμού (ΕΚ) αριθ. 1493/1999, τα δικαιώματα νέας φύτευσης μπορούσαν να χορηγηθούν από τα κράτη μέλη το αργότερο μέχρι τις 31 Ιουλίου 2003 για την παραγωγή v.q.p.r.d. ή επιτραπέζιων οίνων που περιγράφονται με γεωγραφική ένδειξη σε περιπτώσεις κατά τις οποίες έχει αναγνωριστεί ότι, λόγω της ποιότητάς τους, η παραγωγή των εν λόγω οίνων ήταν κατά πολύ μικρότερη της ζήτησης (βλ. άρθρο 3 παράγραφοι 2 έως 5 και άρθρο 6 του κανονισμού (ΕΚ) αριθ. 1493/1999). Η απορρόφηση της ποσόστωσης των νεοσύστατων δικαιωμάτων φύτευσης για το σκοπό αυτό εμφαίνεται στον πίνακα 2.

Πίνακας 2 . Χρήση των νεοσύστατων δικαιωμάτων φύτευσης για φύτευση αμπελουργικών εκτάσεων με σκοπό την παραγωγή οίνων ποιότητας και επιτραπέζιων οίνων με γεωγραφική ένδειξη

Δικαιώματα νέας φύτευσης (άρθρο 3 παρ. 2 του καν. 1493/1999) (εκτάρια) | Ποσόστωση (άρθρο 6 παρ. 1 του καν. 1493/1999) (εκτάρια) | Ποσοστό χρήσης (%) |

Γερμανία | 471 | 1 534 | 31 |

Ελλάδα | 1 098 | 1 098 | 100 |

Ισπανία | 17 107 | 17 355 | 99 |

Γαλλία | 9 377 | 13 565 | 69 |

Ιταλία | 3 688 | 12 933 | 29 |

Λουξεμβούργο | 0 | 18 | 0 |

Αυστρία | 0 | 737 | 0 |

Πορτογαλία | 3 041 | 3 760 | 81 |

Σύνολο | 34 783 | 51 000 | 68 |

Πηγή: Ανακοινώσεις των κρατών μελών σύμφωνα με τον πίνακα 2.2 του παραρτήματος του κανονισμού (ΕΚ) αριθ. 1227/2000 και το άρθρο 6 του κανονισμού (ΕΚ) αριθ. 1493/1999. |

Η χρήση των εν λόγω δικαιωμάτων νέας φύτευσης εμφαίνεται στον πίνακα 3.

Πίνακας 3. Έκταση παραχωρηθέντων δικαιωμάτων νέας φύτευσης για την κάλυψη της ζήτησης οίνων ποιότητας και επιτραπέζιων οίνων με γεωγραφική ένδειξη (ΓΕ)

2000/2001– 2002/2003 | Οίνοι ποιότητας (εκτάρια) | Επιτραπέζιοι οίνοι με ΓΕ (εκτάρια) | ΣΥΝΟΛΟ (εκτάρια) | % οίνων ποιότητας |

Γερμανία | 471 | 0 | 471 | 100 |

Ελλάδα | 362 | 736 | 1 098 | 33 |

Ισπανία | 16 126 | 981 | 17 107 | 94 |

Γαλλία | 6 875 | 2 502 | 9 377 | 73 |

Ιταλία | 3 423 | 265 | 3 688 | 93 |

Λουξεμβούργο | 0 | 0 | 0 | – |

Αυστρία | 0 | 0 | 0 | – |

Πορτογαλία | 2 456 | 585 | 3 041 | 81 |

Σύνολο | 29 714 | 5 069 | 34 783 | 85 |

Πηγή: Ανακοινώσεις των κρατών μελών σύμφωνα με τον πίνακα 2.2 του παραρτήματος του κανονισμού (ΕΚ) αριθ. 1227/2000. |

Σύμφωνα με την Πράξη Προσχώρησης[5], χορηγήθηκαν στην Τσεχική Δημοκρατία 385,23 εκτάρια νεοσύστατων δικαιωμάτων φύτευσης για την παραγωγή οίνων v.q.p.r.d., τα οποία έπρεπε να διατεθούν στο αποθεματικό.

Σύμφωνα με την ίδια Πράξη Προσχώρησης, χορηγήθηκαν στη Μάλτα νεοσύστατα δικαιώματα φύτευσης για την παραγωγή οίνων v.q.p.r.d., μέχρι 1 000 εκτάρια οινοπαραγωγικών αμπελώνων. Το τμήμα των δικαιωμάτων αυτών που δεν είχε χρησιμοποιηθεί μέχρι την αμπελουργική περίοδο 2005/2006 έπρεπε να διατεθεί στο αποθεματικό.

3. Αλλαγες στο δυναμικο παραγωγης

3.1. Δικαιώματα αναφύτευσης στην κατοχή των παραγωγών

Το ποσό των δικαιωμάτων αναφύτευσης που βρίσκονται στην κατοχή των παραγωγών σύμφωνα με το άρθρο 4 του κανονισμού (ΕΚ) αριθ. 1493/1999 και το άρθρο 4 του κανονισμού (ΕΚ) αριθ. 1227/2000 εμφαίνεται στον πίνακα 4 και στο διάγραμμα 1.

Πίνακας 4. Δικαιώματα αναφύτευσης στην κατοχή των παραγωγών

(εκτάρια) | 2000/2001 | 2001/2002 | 2002/2003 | 2003/2004 | 2004/2005 | 2005/2006 |

Τσεχική Δημοκρατία | α.α. | α.α. | α.α. | 0 | 154 | 192 |

Γερμανία | 3 900 | 4 235 | 4 184 | 4 366 | 4 436 | 4 285 |

Ελλάδα | 2 376 | 2 376 | 560 | 1 682 | 1 206 | 987 |

Ισπανία | 74 189 | 83 315 | 80 949 | 82 814 | 88 475 | 88 412 |

Γαλλία | 45 094 | 47 611 | 51 942 | 44 823 | 43 749 | 43 702 |

Ιταλία | 42 056 | 44 448 | 41 103 | 47 748 | 46 502 | 52 465 |

Κύπρος | α.α. | α.α. | α.α. | 467 | 596 | 596 |

Λουξεμβούργο | 0 | 0 | 0 | 12 | 0 | 0 |

Ουγγαρία | α.α. | α.α. | α.α. | 12 509 | 13 525 | 14 266 |

Μάλτα | α.α. | α.α. | α.α. | 0 | 0 | 0 |

Αυστρία | 12 592 | 12 695 | 5 313 | 5 501 | 8 897 | 9 030 |

Πορτογαλία | 12 809 | 10 737 | 12 045 | 13 541 | 17 124 | 17 124 |

Σλοβενία | α.α. | α.α. | α.α. | 0 | 276 | 251 |

Σλοβακία | α.α. | α.α. | α.α. | 0 | 500 | 500 |

Μερικό σύνολο ΕΕ 15 | 193 016 | 205 417 | 196 097 | 200 488 | 210 390 | 216 004 |

Μερικό σύνολο ΕΕ 10 | α.α. | α.α. | α.α. | 12 976 | 15 051 | 15 805 |

Σύνολο | 193 016 | 205 417 | 196 097 | 213 463 | 225 441 | 231 809 |

Πηγή: Ανακοινώσεις των κρατών μελών σύμφωνα με τον πίνακα 7.2 και, κατά περίπτωση, τον πίνακα 7.1 του παραρτήματος του κανονισμού (ΕΚ) αριθ. 1227/2000. |

Διάγραμμα 1. Δικαιώματα αναφύτευσης στην κατοχή των παραγωγών (εκτάρια EΕ-15)

[pic]

3.2. Αποθεματικά δικαιωμάτων φύτευσης (ή «σύστημα εκτός αποθεματικού»)

Σύμφωνα με το άρθρο 5 παράγραφος 1 του κανονισμού (ΕΚ) αριθ. 1493/1999, τα κράτη μέλη δημιουργούν, κατά περίπτωση, εθνικό αποθεματικό ή/και περιφερειακά αποθεματικά δικαιωμάτων φύτευσης. Κατά παρέκκλιση, τα κράτη μέλη μπορούν να επιλέξουν να μην εφαρμόσουν το σύστημα των αποθεματικών, υπό την προϋπόθεση ότι μπορούν να αποδείξουν ότι διαθέτουν στην επικράτειά τους αποτελεσματικό σύστημα διαχείρισης των δικαιωμάτων φύτευσης (βλ. άρθρο 5 παράγραφος 8 του κανονισμού (ΕΚ) αριθ. 1493/1999.

Ο πίνακας 5 δείχνει ποια κράτη μέλη εφαρμόζουν σύστημα αποθεματικού και σε ποιο επίπεδο.

Πίνακας 5. Συστήματα αποθεματικών

Εθνικό αποθεματικό | Περιφερειακά αποθεματικά | «Σύστημα εκτός αποθεματικού» |

Τσεχική Δημοκρατία | ναι | όχι | όχι |

Γερμανία[6] | όχι | ναι | ναι |

Ελλάδα | ναι | όχι | όχι |

Ισπανία | ναι | ναι | όχι |

Γαλλία | ναι | όχι | όχι |

Ιταλία | όχι | ναι | όχι |

Κύπρος | ναι | όχι | όχι |

Λουξεμβούργο | όχι | όχι | ναι |

Ουγγαρία | όχι | όχι | ναι |

Μάλτα | ναι | όχι | όχι |

Αυστρία | ναι | ναι | όχι |

Πορτογαλία | ναι | όχι | όχι |

Σλοβενία | ναι | όχι | όχι |

Σλοβακία | ναι | όχι | όχι |

Πηγή: Ανακοινώσεις των κρατών μελών. |

Όλα τα νέα κράτη μέλη έχουν θεσπίσει το σύστημα του εθνικού αποθεματικού, εκτός από την Ουγγαρία που επέλεξε το «αποτελεσματικό σύστημα».

Ο πίνακας 6 δείχνει την ποσότητα των δικαιωμάτων φύτευσης που υπάρχουν στα αποθεματικά.

Πίνακας 6. Δικαιώματα φύτευσης σε εθνικά / περιφερειακά αποθεματικά

(εκτάρια) | 2000/2001 | 2001/2002 | 2002/2003 | 2003/2004 | 2004/2005 | 2005/2006 |

Τσεχική Δημοκρατία | α.α. | α.α. | α.α. | 385 | 385 | 263 |

Γερμανία | 65 | 200 | 178 | 165 | 207 | 235 |

Ελλάδα | 0 | 0 | 0 | 4 161 | 3 129 | 555 |

Ισπανία | 4 448 | 7 457 | 6 242 | 7 789 | 8 913 | 11 519 |

Γαλλία | 0 | μ.α. | μ.α. | 6 286 | 7 580 | 9 475 |

Ιταλία | 109 | 658 | 2 780 | 8 679 | 7 671 | 6 173 |

Κύπρος | α.α. | α.α. | α.α. | 2 000 | 1 998 | 1 998 |

Λουξεμβούργο | α.α. | α.α. | α.α. | α.α. | α.α. | α.α. |

Ουγγαρία | α.α. | α.α. | α.α. | α.α. | α.α. | α.α. |

Μάλτα | 0 | 0 | 0 | 0 | 0 | μ.α. |

Αυστρία | 50 | 50 | 7 745 | 7 396 | 7 756 | 7 965 |

Πορτογαλία | 206 | 206 | 208 | 590 | 590 | 606 |

Σλοβενία | α.α. | α.α. | α.α. | 5 609 | 4 249 | 4 148 |

Σλοβακία | α.α. | α.α. | α.α. | 2 037 | 1 052 | 1 052 |

Μερικό σύνολο ΕΕ 15 | 4 878 | 8 571 | 17 153 | 35 066 | 35 846 | 36 528 |

Μερικό σύνολο ΕΕ 10 | α.α. | α.α. | α.α. | 10 031 | 7 684 | 7 460 |

Σύνολο | 4 878 | 8 571 | 17 153 | 45 097 | 43 529 | 43 988 |

Πηγή: Ανακοινώσεις των κρατών μελών σύμφωνα με τον πίνακα 7.2 και, κατά περίπτωση, τον πίνακα 7.1 του παραρτήματος του κανονισμού (ΕΚ) αριθ. 1227/2000. |

Διάγραμμα 2. Δικαιώματα φύτευσης στο αποθεματικό (εκτάρια, ΕΕ-15)

[pic]

Τα αριθμητικά στοιχεία του πίνακα 4 (δικαιώματα αναφύτευσης στην κατοχή των παραγωγών) και ακόμη περισσότερο εκείνα του πίνακα 6 (δικαιώματα φύτευσης στο αποθεματικό) και του πίνακα 9 (σύνολο των δικαιωμάτων φύτευσης) εμφανίζουν μια ανοδική τάση συσσώρευσης των δικαιωμάτων φύτευσης. Αυτό μπορεί να αποτελεί ένδειξη μειωμένου ενδιαφέροντος των παραγωγών για φύτευση, αλλά και περιορισμών σε ορισμένα κράτη μέλη για έγκριση νέων δικαιωμάτων φύτευσης και αναφύτευσης λόγω δυσμενούς κατάστασης της αγοράς. Η διάθεση νεοσύστατων δικαιωμάτων φύτευσης στα αποθεματικά αποτελεί ίσως έναν επιπλέον λόγο που εξηγεί την αύξηση των δικαιωμάτων φύτευσης.

3.3. Αμπελώνας

Πίνακας 7. Αμπελώνας

(εκτάρια) | 2000/2001 | 2001/2002 | 2002/2003 | 2003/2004 | 2004/2005 | 2005/2006 |

Τσεχική Δημοκρατία | α.α. | α.α. | α.α. | 19 262 | 19 107 | 19 081 |

Γερμανία | 104 211 | 103 527 | 103 122 | 102 714 | 102 483 | 102 432 |

Ελλάδα | 77 589 | 77 589 | 80 794 | 64 778 | 66 284 | 66 682 |

Ισπανία | 1 124 433 | 1 115 322 | 1 120 568 | 1 116 950 | 1 104 512 | 1 099 765 |

Γαλλία | 902 908 | 907 669 | 896 155 | 893 073 | 897 067 | 879 859 |

Ιταλία | 772 513 | 768 995 | 748 680 | 728 213 | 726 985 | 730 439 |

Κύπρος | α.α. | α.α. | α.α. | 16 811 | 15 047 | 13 068[7] |

Λουξεμβούργο | 1 342 | 1 342 | 1 309 | 1 293 | 1 300 | 1 299 |

Ουγγαρία | α.α. | α.α. | α.α. | 87 017 | 86 000 | 85 260 |

Μάλτα | α.α. | α.α. | α.α. | 710 | 840 | 910 |

Αυστρία | 50 456 | 50 350 | 51 136 | 51 030 | 50 988 | 50 681 |

Πορτογαλία | 238 073 | 240 265 | 241 119 | 239 952 | 236 704 | 238 831 |

Σλοβενία | α.α. | α.α. | α.α. | 16 351 | 16 597 | 16 704 |

Σλοβακία | α.α. | α.α. | α.α. | 21 047 | 21 531 | 21 531 |

Μερικό σύνολο ΕΕ 15 | 3 271 525 | 3 265 059 | 3 242 884 | 3 198 002 | 3 186 324 | 3 169 988 |

Μερικό σύνολο ΕΕ 10 | α.α. | α.α. | α.α. | 161 197 | 159 122 | 156 554 |

Σύνολο | 3 271 525 | 3 265 059 | 3 242 884 | 3 359 199 | 3 345 446 | 3 326 542 |

Πηγή: Ανακοινώσεις των κρατών μελών σύμφωνα με τον πίνακα 7.2 και, κατά περίπτωση, τον πίνακα 7.1 του παραρτήματος του κανονισμού (ΕΚ) αριθ. 1227/2000. |

Ο αμπελώνας σημειώνει σταθερή μείωση κατά τις εξεταζόμενες περιόδους. Η αύξηση της συνολικής έκτασης των αμπελώνων της ΕΕ το 2003/2004 μπορεί να αποδοθεί στη διεύρυνση της Κοινότητας, αλλά έκτοτε συνεχίστηκε η πτωτική τάση.

Το μέτρο εκρίζωσης σύμφωνα με το άρθρο 8 του κανονισμού (ΕΚ) αριθ. 1493/1999 συνέβαλε ίσως στη μείωση αυτή: εφαρμόστηκε σε σχετικά ευρύτερη κλίμακα στη Γερμανία (1 514 εκτάρια εκριζώθηκαν μεταξύ 2000/2001 και 2005/2006), τη Γαλλία (15 340 εκτάρια εκριζώθηκαν μεταξύ 2000/2001 και 2005/2006), στην Κύπρο (1 979 εκτάρια εκριζώθηκαν το 2004/2005) και την Ουγγαρία (3 574 εκτάρια εκριζώθηκαν το 2005/2006)[8].

Επιπλέον, η μείωση της πράγματι φυτευμένης έκτασης, όπως και η αύξηση των δικαιωμάτων αναφύτευσης που διατίθενται για τους παραγωγούς μπορεί να αποδοθεί εν μέρει στην αυξημένη εκρίζωση στο πλαίσιο του καθεστώτος αναδιάρθρωσης και μετατροπής.

Ωστόσο, η μείωση της πράγματι φυτευμένης έκτασης υπερβαίνει την αύξηση των δικαιωμάτων αναφύτευσης, γεγονός που δείχνει ότι προφανώς εγκαταλείπονται εκτάσεις χωρίς πριμοδότηση εκρίζωσης και χωρίς να ζητούν οι παραγωγοί δικαιώματα αναφύτευσης, πράγμα που αποτελεί άλλη μια ένδειξη της δυσμενούς κατάστασης της αγοράς στον τομέα του οίνου. Η υπόθεση αυτή φαίνεται να επιβεβαιώνεται επίσης από τα στοιχεία σχετικά με το συνολικό δυναμικό παραγωγής (βλ. πίνακα 8).

3.4. Το συνολικό δυναμικό παραγωγής

Ο πίνακας 8 δείχνει το σύνολο του δυναμικού παραγωγής της Κοινότητας, στο οποίο συμπεριλαμβάνονται οι πράγματι φυτευμένες εκτάσεις και όλα τα δικαιώματα φύτευσης, είτε βρίσκονται στην κατοχή παραγωγών είτε έχουν διατεθεί για αποθεματικό.

Πίνακας 8. Δυναμικό παραγωγής της Κοινότητας

(εκτάρια) | 2000/2001 | 2001/2002 | 2002/2003 | 2003/2004 | 2004/2005 | 2005/2006 |

Τσεχική Δημοκρατία | α.α. | α.α. | α.α. | 19 647 | 19 647 | 19 647 |

Γερμανία | 108 419 | 108 065 | 107 578 | 107 332 | 107 158 | 106 976 |

Ελλάδα | 80 016 | 80 016 | 81 354 | 71 718 | 71 302 | 71 243 |

Ισπανία | 1 216 007 | 1 213 221 | 1 211 149 | 1 209 093 | 1 201 931 | 1 199 696 |

Γαλλία | 949 389 | 957 220 | 951 123 | 944 182 | 948 396 | 933 036 |

Ιταλία | 822 932 | 819 380 | 799 937 | 790 622 | 786 644 | 796 701 |

Κύπρος | α.α. | α.α. | α.α. | 19 278 | 17 641 | 15 6627 |

Λουξεμβούργο | 1 342 | 1 342 | 1 309 | 1 305 | 1 300 | 1 299 |

Ουγγαρία | α.α. | α.α. | α.α. | 99 526 | 99 525 | 99 526 |

Μάλτα | α.α. | α.α. | α.α. | 1000 | 1000 | 1000 |

Αυστρία | 63 098 | 63 094 | 64 244 | 63 928 | 67 641 | 67 676 |

Πορτογαλία | 254 848 | 252 115 | 254 847 | 254 083 | 254 418 | 254 164 |

Σλοβενία | α.α. | α.α. | α.α. | 21 960 | 21 122 | 21 103 |

Σλοβακία | α.α. | α.α. | α.α. | 23 084 | 23 083 | 23 083 |

Μερικό σύνολο ΕΕ 15 | 3 496 051 | 3 494 454 | 3 471 542 | 3 442 263 | 3 438 790 | 3 430 791 |

Μερικό σύνολο ΕΕ 10 | α.α. | α.α. | α.α. | 184 494 | 182 017 | 180 021 |

Σύνολο | 3 496 051 | 3 494 454 | 3 471 542 | 3 626 757 | 3 620 807 | 3 610 812 |

Πηγή: Ανακοινώσεις των κρατών μελών σύμφωνα με τον πίνακα 7.2 και, κατά περίπτωση, τον πίνακα 7.1 του παραρτήματος του κανονισμού (ΕΚ) αριθ. 1227/2000. |

Ο πίνακας 8 εμφανίζει ελαφρά μείωση του συνολικού δυναμικού παραγωγής από το 2000 έως το 2006, τόσο συνολικά όσο και μεμονωμένα για καθένα από τα περισσότερα κράτη μέλη, αν και σε ορισμένα από αυτά, το δυναμικό παραγωγής παρέμεινε σταθερό. Όπως και στην περίπτωση των φυτευμένων εκτάσεων, η αύξηση του δυναμικού παραγωγής το 2003/2004 οφείλεται στη διεύρυνση της Κοινότητας το 2004. Αυτό αποδεικνύει ότι το σύστημα των αποθεματικών συνέβαλε στη διατήρηση του δυναμικού παραγωγής σε λίγο-πολύ σταθερό επίπεδο, αποτρέποντας την εξάλειψη δικαιωμάτων φύτευσης που δεν έχουν χρησιμοποιηθεί.

Το σύνολο των δικαιωμάτων φύτευσης στον πίνακα 9 αντιπροσωπεύσει το άθροισμα των νέων δικαιωμάτων που έχουν διατεθεί στους παραγωγούς αλλά δεν έχουν ακόμη χρησιμοποιηθεί, των δικαιωμάτων αναφύτευσης στην κατοχή των παραγωγών, των νέων δικαιωμάτων εν αναμονή εισόδου στα αποθεματικά (άρθρο 3 παράγραφος 2 του κανονισμού (ΕΚ) αριθ. 1493/1999) και των δικαιωμάτων που υπάρχουν σε αποθεματικό.

Πίνακας 9. Σύνολο των δικαιωμάτων φύτευσης

(εκτάρια) | 2000/2001 | 2001/2002 | 2002/2003 | 2003/2004 | 2004/2005 | 2005/2006 |

Τσεχική Δημοκρατία | α.α. | α.α. | α.α. | 385 | 540 | 566 |

Γερμανία | 4 208 | 4 538 | 4 456 | 4 619 | 4 675 | 4 543 |

Ελλάδα | 2 427 | 2 427 | 560 | 6 941 | 5 018 | 4 562 |

Ισπανία | 91 574 | 97 899 | 90 581 | 92 143 | 97 419 | 99 931 |

Γαλλία | 46481 | 49 551 | 54 968 | 51 109 | 51 329 | 53 177 |

Ιταλία | 50 419 | 50 385 | 51 257 | 62 410 | 59 659 | 66 262 |

Κύπρος | α.α. | α.α. | α.α. | 2 467 | 2 594 | 2 594 |

Λουξεμβούργο | 0 | 0 | 0 | 12 | 0 | 0 |

Ουγγαρία | α.α. | α.α. | α.α. | 12 509 | 13 525 | 14 266 |

Μάλτα | α.α. | α.α. | α.α. | 290 | 160 | 90 |

Αυστρία | 12 642 | 12 745 | 13 108 | 12 897 | 16 653 | 16 995 |

Πορτογαλία | 16 775 | 11 850 | 13 728 | 14 131 | 17 714 | 15 333 |

Σλοβενία | α.α. | α.α. | α.α. | 5 609 | 4 524 | 4 399 |

Σλοβακία | α.α. | α.α. | α.α. | 2 037 | 1 552 | 1 552 |

Μερικό σύνολο ΕΕ 15 | 224 526 | 229 395 | 228 658 | 244 261 | 252 466 | 260 803 |

Μερικό σύνολο ΕΕ 10 | α.α. | α.α. | α.α. | 23 297 | 22 895 | 23 467 |

Σύνολο | 224 526 | 229 395 | 228 658 | 267 558 | 275 361 | 284 270 |

Πηγή: Ανακοινώσεις των κρατών μελών σύμφωνα με τον πίνακα 7.2 και, κατά περίπτωση, τον πίνακα 7.1 του παραρτήματος του κανονισμού (ΕΚ) αριθ. 1227/2000. |

Ξεκινώντας με την υπόθεση της μέσης κοινοτικής απόδοσης 53 hl/ha[9], αυτό αντιστοιχεί σε δυνητική παραγωγή περίπου 15 εκατ. εκατολίτρων.

4. Διευθετηση παρατυπων φυτευσεων

Το άρθρο 2 παράγραφος 3 του κανονισμού (ΕΚ) αριθ. 1493/1999 προβλέπει τη δυνατότητα διευθέτησης των αμπελώνων που έχουν φυτευτεί κατά παράβαση της κοινοτικής νομοθεσίας πριν από την 1η Σεπτεμβρίου 1998. Στον πίνακα 10 εμφαίνονται οι εκτάσεις για τις οποίες υποβλήθηκαν αιτήσεις διευθέτησης.

Πίνακας 10. Διευθέτηση παράτυπων φυτεύσεων

(εκτάρια) | Διευθετηθείσα έκταση | Απορριφθείσες διευθετήσεις | Υπό εξέταση | Σύνολο των εντοπισθεισών παράτυπων φυτεύσεων |

Γερμανία | 2 | 2 | 0 | 4 |

Ελλάδα | 8 141 | 0 | 4 128 | 12 268 |

Ισπανία | 43 470 | 11 079 | 540 | 55 088 |

Γαλλία | 270 | 173 | 0 | 444 |

Ιταλία | 753 | 6 | 51 846 | 52 604 |

Πορτογαλία | 60 | 0 | 39 | 100 |

Σύνολο | 52 696 | 11 259 | 56 552 | 120 507 |

Πηγή: Ανακοινώσεις των κρατών μελών σύμφωνα με τον πίνακα 1 του παραρτήματος του κανονισμού (ΕΚ) αριθ. 1227/2000. |

Το Λουξεμβούργο και η Αυστρία δηλώνουν ότι δεν έχουν δεχθεί αιτήσεις διευθέτησης. Όσον αφορά τα νέα κράτη μέλη (ΕΕ 10), η διάταξη είναι άνευ αντικειμένου.

Στο άρθρο 2 παράγραφος 3 του κανονισμού (ΕΚ) αριθ. 1493/1999 προβλέπεται ότι η διαδικασία διευθέτησης έπρεπε να περατωθεί στις 31 Ιουλίου 2002, αλλά διάφορα κράτη μέλη αντιμετώπισαν δυσκολίες στην εφαρμογή των κοινοτικών κανόνων. Η Επιτροπή, για να ανταποκριθεί στο αίτημα των κρατών μελών, παρέτεινε την προθεσμία: σύμφωνα με τη σχετική τελευταία τροποποίηση[10], η δυνατότητα διευθέτησης λήγει στις 31 Δεκεμβρίου 2007.

[1] ΕΕ L 179 της 14.7.1999, σ. 1.

[2] COM(2004) 161 τελικό της 12.3.2004.

[3] Περί καθορισμού λεπτομερών κανόνων εφαρμογής του κανονισμού (ΕΚ) αριθ. 1493/1999 του Συμβουλίου σχετικά με το δυναμικό παραγωγής (ΕΕ L 143 της 16.6.2000, σ. 1).

[4] COM(2006) 319 τελικό της 22.6.2006.

[5] Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατία της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση – Παράρτημα II: Κατάλογος ο οποίος αναφέρεται στο άρθρο 20 της Πράξης Προσχώρησης – 6. Γεωργία – A. Γεωργική νομοθεσία (ΕΕ L 236 της 23.9.2003, σ. 346–380).

[6] Η Γερμανία εφαρμόζει μικτό σύστημα: αποθεματικά σε ορισμένες περιφέρειες και το «αποτελεσματικό σύστημα» στις άλλες.

[7] Τα στοιχεία για την Κύπρο δεν έχουν ανακοινωθεί ακόμη για την αμπελουργική περίοδο 2005/2006· το αριθμητικό στοιχείο που αναγράφεται για το έτος αυτό αντιπροσωπεύει την έκταση του αμπελώνα κατά την προηγούμενη αμπελουργική περίοδο από την οποία αφαιρέθηκε η εκριζωθείσα έκταση.

[8] Πηγή: Ανακοινώσεις των κρατών μελών σύμφωνα με τον πίνακα 3.1 του παραρτήματος του κανονισμού (ΕΚ) αριθ. 1227/2000.

[9] Μέση απόδοση της ΕΕ-25 κατά την τελευταία πενταετία.

[10] Κανονισμός (ΕΚ) αριθ. 1216/2005 (ΕΕ L 199 της 27.9.2005, σ. 32).